dh-unibe/image-text_koenigsfelden-charters-post-1500 huggingface dataset:
Allen, die disen brief ansehent, lesent oder lesen hoͤrent, ✳ thuͦn ich kunt, Panthaleon von Galmtòn,
ein edeler knecht, ✳ das ich miner elicher hus froͧwen, fro Annen, Thomas, seligē, tochtˀ vō Wisenbùrg,
han gemachet un̄ gegeben und gib mit disem gegenwùrtigem brief zuͦ einer rechter elicher morgengabe,
als sitte, ✳ recht ✳ und gewōlich ist, ✳ seschzig guldin, ✳ guͦtˀ un̄ genger florentier Zovingˀ gewichte, ✳ mit bedachtem muͦte
un̄ gesundem libe. ✳ und hier umbe zuͦ einer merer un̄ gewerer sicherheit ✳ so
han
ich, der vor genant Panthaleon, der
egenanten miner elichen husfroͧwē umb die vorgeschriben seschzig guldin ✳ gesetzzet un̄ in gegeben ein phant, das ich
han vō minen vorderen ze erbe inne ✳ ze Gebisdorf in dem dorffe, ✳ das da gelegē ist ze nechste bi Windes un̄ Kùngsvelt, dem klostˀ in Kostenzer bystoͧm, ✳ un̄ ich das selbe phant inne han vō erbe ✳ vō minen genedigen herren der fùrsten un̄ herzogen vō Oͤsterrich ✳ un̄ jerlich giltet vierthalp phunt ✳ und zwein schilling phennig guͦter Zovingˀ mùnze
und gant ab den guͤtern us dem vorgeschribenem dorffe ze Gebisdorf ✳ als an dem brief als an dem brief sunderlich
benemmet ist, der da ùbˀ vō den vorgesprochenen hˀzogen, minen sunderlichen genedigen herren, minen erben gegeben ist und ich den selben brief inne han. ✳ wa aber were odˀ sich keines weges fuͦgti, ✳ das kein gebreste vieli mit
keiner leige sache vō ùrliges wegē odˀ keinˀ ander dingē ✳ in das vorgeschriben phant ze Gebisdorf, ✳ das es nit den vorgeschriben zins un̄ gelte moͤchti tragē odˀ es nit gevieli miner, der vorgenanten elichen hus frowē, froͧ Annen,
umb die vorgenantē seschzig guldin, ir morgengabe, ✳ so ver binde ich mich ✳ un̄ min erben mit disem brief, ✳ das ich
oder min erben, ob ich nit enweri, si sont wisen un̄ vˀsorgen uf anderen minen guͤtern, dar an si sicher mag sin,
wenne ich odˀ min erben hier umb vō ir gemanot wˀdent.✳ und das dis alles stete, ✳ sicher, ✳ veste ✳ un̄ war belibe, so han
ich, der vorgenant Panthaleon von Galmthon, min insigel gehenket an disen brief. ✳ ich han oͧch durch ein merer
sicherheit ernstlich und flisseklich gebetten ✳ den frommen, vesten ritter hˀn Matys vō Bùtikon, ze Schenken
gesessen, das er sin insigel oͧch henke an disen brief. ✳ ich, der vorgenant hˀn Matys, ein rittˀ vō Bùthikon, vō bette
wegen des vorgeschriben Panthaleons vō Galmthon han min insigel gehenket an disen brief, ✳ der gegeben
wart, ✳ do man zalt vō gottes geburt drùzehenhundert jar, ✳ dar nach in dem nùn und vierzegostem, ✳ an dem tag als
sant Paulus bekert wart vor der liechtmis.
Königsf. 224
dis briefs ist ein vidimus
bi der andn̄ briefen vidmus
die im langē vidmus brieff
stand ✳ und ist das andˀ vidīꝰ
und darub̄ ist disz briefs der
sigeln halb wol ze schonē und
nitt vil aͧn not ze bruchn̄ ꝫc̄
1349
Gebistorf xxx
umb iiiɉ līb ij  d₎ Zovīgˀ
p ùng
Gebistorff fpand
Staatsarchiv
AARGAU
A ✳ 29
K
E 49